**Tuturor sărbătoriților zilei le dedic aceste versuri scrise din inimă.**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vă spun acum în zi de sărbătoare

ce-n suflete cu toții o simțim

că vă urez, cu drag, la fiecare

Să vă-mbăiați în râuri de Sublim.

Purtați cu voi un fermecat prenume,

un sinonim la tot ce e Curat!

Eu vă urez că să pășiți prin lume

pe un covor de-un alb imaculat.

Sunteți sărbătoriții fără seamă

Marii, Mariani sau alții nenumiți

Eu vă urez un zbor fără de teamă

spre ce doriți și-n suflete simțiți.

E azi prilej de mare sărbătoare

ce-o prețuiesc așa cum am habar,

Dar unii o păstrează ca pe-o floare

în pulsativul inimii ierbar.

Nu neg c-am devenit colecționarul

acelor sentimente către voi,

Dar vă spun clar că mi-e prea mic ierbarul

iar gândurile freamătă-n șuvoi.

Le voi trimite-n lume drept drumeții

ce vor suna la ușă neîncetat

să vă aducă-n raza dimineții

un gând curat, în flori împachetat.

E un pachet ce n-are asemănare.

În el am pus tot ce eu vă doresc,

l-am sigilat cu-o singură urare:

Un ”La Mulți ani!” și-un unic ”Vă iubesc!”.